El sopar anual de la Junta Local contra el Càncer arriba al Tívoli, l’1 de desembre
2025-07-24

Les voluntàries de la Junta Local contra el Càncer de Burjassot ja ho tenen tot pràcticament preparat perquè, divendres que ve 1 de desembre, la solidaritat es done cita un any més en el municipi.

Eixe dia, el Centre Cultural Tívoli acollirà la celebració del Sopar Benèfic anual contra el càncer que l’entitat burjassotera prepara amb tota la il·lusió possible amb l’objectiu la màxima recaptació per a continuar lluitant contra la malaltia. El sopar serà a les 21.00 hores i l’obertura de portes està prevista a les 20.30 hores.

Les persones que encara no tinguen el seu tiquet, el poden adquirir en els següents comerços locals: El Dolçet, en Ctra. de Llíria, 8; La Mercería, en Av. Ausiàs March, 21; el la Perruqueria Isabel Cano, en el carrer Vázquez de Mella, 19; en Solete, en el carrer Rubert i Villó, 6 i en Didal, en Ctra. de Llíria, 1.